Free For All: Getting Started in Op... by Ali King 220 views
Importance of email etiquette, pptx. by Nicolette Brown 429 views
Bi311 week one orientation by geneticsprofessor 657 views
Video testimoni obat herbal by cahkos 141 views
бриф Reklamamigom by Oleg ReklamaMigom 417 views
Sejarah cloud computing by cahkos 631 views Swak diens: Mans kla meer | Netwerk24
Deur Raymond Willemse 04 April 2020 10:03
Dít is volgens data van die Nasionale Verbruikerskommissie se verslag vir die derde kwartaal van 2019-’20.
Luidens die verslag het die kommissie 651 klagtes ontvang waarvan 340 deur mans ingedien is, 269 deur vroue en die res deur organisasies en maatskappye.
MabuzaThezi , waarnemende kommissaris van die Verbruikerskommissie, sê omdat vroue minder geneig is as mans om ’n klagte by die kommissie in te dien, moet meer bewusmakingsveldtogte vir vroue­verbruikers van stapel gestuur word.
“Daar moet ook meer navorsing oor verbruikersgedrag gedoen word oor watter faktore vroueverbruikers daarvan weerhou om te kla.”
Luidens die verslag het verbruikers die meeste oor motors gekla, waaroor 245 klagtes ontvang is, selfoondienste (140) en telekommunikasie (114). Ander klagtes was oor onderwys (8), medies (2), promosies en bedrog (9), eiendom (10), kleinhandel (48), tyddeel (18) en toerisme en reis (6).
Die ouderdomsgroep wat die meeste klagtes ingedien het, is die jaargroep 35 tot 44 (190), 45 tot 59 jaar (189) 15 tot 34 (149) en 60+ met die minste, 78.
45 klagtes is deur organisasies en maatskappye ingedien. Meer as die helfte van die klagtes, 342, wat 53% van die klagtes is, kom uit Gauteng. Uit die Wes-Kaap was daar 109, KwaZulu-Natal 78, die Oos-Kaap 32, Mpumalanga 25, Noordwes 25, die Vrystaat 17, Limpopo 16 en die Noord-Kaap slegs ses, wat 1% van die totale klagtes is.
Mabuza sê ’n rede hoekom Gauteng se syfers so hoog is, kan dalk daaraan toegeskryf word dat die kommissie se kantore in dié provinsie gesetel is.
“Meer veldtogte moet in die provinsies met laer syfers begin word om verbruikers oor hul regte in te lig.”
Meer oor: Nasionale Verbruikerskommissie | Kla | Mans